stanford-oval/wikipedia huggingface dataset:
Teemu Tumelius
Työura

Tumelius aloitti Helsingin kaupungin Palolaitoksen palveluksessa tammikuussa 1980. Tämän jälkeen Tumelius työskenteli vuorotyössä operatiivisella osastolla eri tehtävissä. Hänestä tuli meritoiminnan varajohtaja 2004 ja merimestari2009. Hän siirtyi päällystötehtävään hallinto- ja kehittämisosaston esikuntaan 2013. Tumelius toimi luennoitsijana Pelastusopistossa, Raja- ja merivartiokoulussa ja Helsingin pelastuskoulussa. Reserviin (eläkkeelle) Helsingin kaupungin Pelastuslaitoksen vakinaisesta virasta Teemu Tumelius siirtyi täysin palvelleena kesäkuussa 2018.lähde?
Teokset

Helsingin Pelastuslaitoksen meritoiminta 1904–2004. Sulkava, 2004. ISBN 952-473-371-4.
Helsingin Pelastuslaitoksen vesisukellustoiminta 1955–2005 Sammakkomiehestä Pelastussukeltajaksi. Sulkava, 2005. ISBN 952-473-511-3.
Helsingin Pelastuslaitoksen lentopelastustoiminta LEKASTA MIRGIIN 1989–2009. Keuruu, 2009. ISBN 978-952-223-491-9.
Helsingin Pelastuslaitoksen koulutustoiminta 1972–2012 Koulutuskeskuksesta Pelastuskouluun. Keuruu, 2012. ISBN 978-952-272-308-6.
Rajavartiolaitoksen 5. valmiusjoukkue. Sisäisen ja ulkoisen turvallisuuden merellinen erikoisjoukko 1992–2017. Helsinki, 2017. ISBN 978-952-93-8111-1.
Simo Wecksténin seikkailumatka poikapalokunnasta pelastuskomentajaksi. Helsinki, 2020. ISBN 978-952-331-699-7.
Merkittävimmät huomionosoitukset

Väestönsuojelun 1. luokan ansiomitali 2020
Rajavartiolaitoksen ansiomitali 2017
The International Maritime Organization (IMO) huomionosoitus 2014
Suomen Leijonan ritarikunnan ansioristi 2013
Kultainen Helsinki-mitali 2011
Keskuskauppakamarin kultainen elämäntyö ansiomerkki 2007
Suomen Kiinteistöliiton kultainen ansiomerkki 2007
Maanpuolustusmitali kultaisella soljella 2006
Suomen Yrittäjien kultainen ansioristi 2004
29. sotasairaala

Sotasairaalan muistolaatta  Törnävän entisellä piirimielisairaalalla.
29. sotasairaala (29.SotaS) toimi Seinäjoella talvi- ja jatkosodan aikana.
A-osastot ja sairaalat oli tarkoitettu kirurgisille potilaille, joiden hoitoon tarvittiin leikkaussalia, röntgeniä ja laboratoriota. B-osastoilla hoidettiin lievemmin haavoittuneita ja järjestettiin kirurgisten potilaiden kuntoutus. Lisäksi siellä hoidettiin sisätautien potilaita ja tartuntatauteja sairastavia.
Talvisota

Talvisodan aikana 29. sotasairaala toimi psyykkisesti sairastuneiden sotilaiden hoitopaikkana. Sotasairaalassa hoidettiin myös esimerkiksi raajoihin haavoittuneita ja paleltumia saaneita sotilaita. Suomen Punainen Risti oli perustanut 1920-luvun lopulla sairaanhoitajareservin, johon liittyminen oli vapaaehtoista. Reserviin kuului koulutuksen saaneita sairaanhoitajia. Sodan aikana he työskentelivät esimerkiksi sotasairaaloissa. Sotasairaalassa työskenteli myös lottia, jotka olivat käyneet lääkintälottakurssin. Sairasjunat toivat haavoittuneita sotilaita rintamalta. Junan saavuttua tehtiin töitä yhtäjaksoisesti kunnes vimeinenkin haavoittunut oli pesty ja saatu omaan vuoteseen.
Jatkosota

Kesäkussa 1941 liikekannallepanon yhteydessä Törnävän sairaalaan perustettiin 29. sotasairaalan 112 potilaspaikkaa psykiatrisille potilaille. Potilaspaikkojen määrä oli liian pieni ja toimintaa laajennettiin siviilipotilaiden hoitoon varattuihin tiloihin, joka aiheutti tilan ahtautta.
| Jaossairaala | Sijainti | Kuva | Sairaansijat |
| --- | --- | --- | --- |
|  | Piirimielisairaala, Seinäjoki |  |  112 psykiatrian sairaansijaa |
29. sotasairaalan toiminta määrättiin 24. heinäkuuta 1942 päämajan lääkintäosaston antamalla määräyksellä lopetettavaksi. 29. sotasairaalan väliaikainen lopettaminen peruutettiin 21.marraskuuta 1942 annetulla uudella määräyksellä ja samalla määrättiin perustettavaksi seuraavat jaossairaalat. Muut sairaansijat jäivät muiden potilaiden käyttöön:
| Jaossairaala | Sijainti | Kuva | Sairaansijat |
| --- | --- | --- | --- |
| I | Lääninsairaala, Seinäjoki |  |  100 A-kirurgista sairaansijaa |
| II | Törnävän kartano, Seinäjoki |  |  100 sisätautista sairaansijaa |
| III | Marttilan kansakoulu, Seinäjoki |  |  200 B-kirurgista sairaansijaa  esikunta |
| IV | Piirimielisairaala, Seinäjoki |  |  150 iho- ja veneeristä sairaansijaa |
Päällikkölääkärinä toimi lääkintäeverstiluutnantti M.I Kantele. Talouspäällikkönä toimi pankinjohtaja, vääpeli Yrjö Tamminen. Ylihoitajana toimivat Annikki Varesmaa, Doris Jalo ja Siiri Kilpiä. Lääkäreiden lisäksi sairaalassa työskenteli myös pappeja sekä sairaala-apteekin toiminnasta vastasi apteekkari. Jatkosodan aikana Suomen Punainen Risti perusti apusisarjärjestön, jonka jäsenet työskentelivät sairaanhoitajien apuna.
Moumina Houssein Darar

| Moumina Houssein Darar |
| --- | --- |

Henkilötiedot
Syntynyt: 1. kesäkuuta 1990 (ikä 34) Ali Sabieh, Djibouti
Ammatti:  poliisi
Muut tiedot
Tunnustukset:  International Women of Courage -palkinto (2019)
Moumina Houssein Darar (s. 1. kesäkuuta 1990 Ali Sabieh, Djibouti) on djiboutilainen poliisi, joka on erikoistunut terrorisminvastaisiin tutkimuksiin. Hänen ansiostaan Djiboutista on muun muassa vangittu ja karkotettu useita Al-Shabaabiin kuulunutta terroristia. Hän sai vuonna 2019 International Women of Courage -palkinnon.
Elämä

Moumina Houssein Darar syntyi vuonna 1990 Ali Sabiehissa. Hän oli yhdeksänlapsisen perheen lapsista vanhin, ja hänellä on kuusi veljeä ja kaksi siskoa.
Darar liittyi 23-vuotiaana Djiboutin kansallisiin poliisivoimiin. Hän kohosi arvoasteikossa nopeasti ylöspäin, ja hän keskittyi erityisesti terrorisminvastaiseen toimintaan. Darar on johtanut useita merkittäviä terrorismirikoksiin liittyviä tutkimuksia. Dararin ansiosta Djiboutissa on tuomittu ja karkotettu useita Al-Shabaabiin kuuluneita terroristeja sekä estetty useita terrori-iskuja Djiboutin kaupungissa vuonna 2014 tehdyn pommituksen jälkeen.
Dararia ovat uhkailleet monet hänen vangitsemansa rikolliset ja myös monet tavalliset djiboutilaiset, sillä nainen poliisina on osalle ongelma. Yhdysvaltain ulkoministeriö myönsi Dararille vuonna 2019 International Women of Courage -palkinnon.
Aiheesta muualla

Kuvia tai muita tiedostoja aiheesta Moumina Houssein Darar Wikimedia Commonsissa
Jose Ahonen

Jose Ahonen (s. 1978) on suomalainen taikuri ja mentalisti. Hän innostui taikuudesta ja alkoi opetella sitä verrattain myöhään, vasta parikymppisenä. Ammattitaikurina ja -mentalistina Ahonen on toiminut noin vuodesta 2006–2007. Hänen esikuviaan ovat muun muassa taikurit Derren Brown, Penn & Teller sekä David Blaine.
Ahonen on Kaksinkertainen Emeritus Reijo Salminen - Trofee  palkittu (2024 & 2025), Suomen Taikapiiri ry.
Jose kuuluu Psychic Entertainers Association -yhdistykseen, johon on päässyt vain noin 250 maailman parasta ammattimentalistia, hypnoositaiteilijaa ja muuta psyykikkoviihdyttäjää.
Jose kiersi Suomea 2023–2024 sooloteoksellaan Yli luonnollisen. Esitys vieraili 26 teatterissa 24 kaupungissa.
Ahonen valittiin City-lehden Tampereen äänestyksessä vuoden 2009 Kaupungin Parhaaksi Taikuriksi. Hän on julkaissut kirjat Ajattele kuin mentalisti, Yli luonnollisen sekä Huijauksen anatomia (yhdessä Pete Poskiparran kanssa).
Taikuutta koirille

Suurelle yleisölle Ahonen tuli tutuksi viraalivideosta "Taikuutta koirille – Magic for dogs", joka saavutti lyhyessä ajassa yli 13 miljoonaa katselukertaa YouTubessa. Videolla hän ojentaa koirille herkkupalaa, joka yllättäen katoaa juuri ennen kuin koira saa sen. Videota esitettiin maailmalla monissa suosituissa televisio-ohjelmissa, kuten NBC:n Today Show’ssa, kanadalaisen CTV News -kanavan Kevin Newman Live -ohjelmassa, Good Morning America -aamuohjelmassa sekä USA Todayn ZoomIN’ssa. Videosta ovat tehneet jutun myös muun muassa Yahoo News, Huffington Post sekä Time.
Huijarit

Ahonen oli mukana Radio Suomipopin Huijarit-sarjassa, jossa hän ja mentalistit Johannes Malkamäki ja Tommi Lahti tekivät huijauksia piilokameratyylisesti.
Aiheesta muualla:

Jose Ahosen kotisivut
https://yle.fi/a/74-20057126
https://www.aamulehti.fi/ihmiset/art-2000009555840.html
https://areena.yle.fi/podcastit/1-1853467
https://www.hs.fi/elama/art-2000006460685.html?fbclid=IwAR3W4fHmyNqKP4caxkg8yMyUD207CHEGAJlvUL0w3dOsT-3pBpgqegVPSzM&share=f7cde5ced908fb5fdde8465a1d72ede8
https://areena.yle.fi/1-50386717?autoplay=true&fbclid=IwAR11Ja35bZQVUr9M5Zy6RlE50ft2o2bqAUAc6Scdb-MHDG0isCUIfziBUEo
https://anna.fi/ihmiset/mentalisti-osaa-lukea-ihmisen-eleista-ulkomuodosta-ja-ilmeista-allistyttavan-paljon-jose-ahonen-kertoo-miten-tavallinen-ihminen-voi-hyotya-mentalismista?fbclid=IwAR1oONSYAGALBqmFYSjRz5ndlgjv5g2Ho2cOYdLmLKf_xD_Rn8TqVNJkR98
| --- | --- |
Auktoriteettitunnisteet: Kansalliset :  Suomi (KANTO)
Kastelli-talot

| Kastelli-talot Oy |
| --- | --- |

Tunnuslause:  Kodin merkki
Yritysmuoto:  yksityinen osakeyhtiö
Perustettu:  1989
Toimitusjohtaja:  Joran Hasenson
Puheenjohtaja:  Jussi Aine
Kotipaikka:  Oulu, Suomi
Toimiala:  rakennustuoteteollisuus
Tuotteet:  omakotitalot, paritalot, rivitalot, huvilat, hirsitalot, autotallit ja -katokset, yhtiömuotoinen aluerakentaminen
Kotisivu:  kastelli.fi hirsikastelli.fi easyin.fi
Infobox OKVirheellinen NIMI-arvo: 
Kastelli-talot Oy eli Kastelli on suomalainen pientalovalmistaja, joka suunnittelee, valmistaa ja toteuttaa talopaketteja, muuttovalmiita omakotitaloja sekä huviloita. Kastelli on pientalorakentamisen markkinajohtaja Suomessa. Kaikkiaan Kastelli-pientaloja on rakennettu yli 30 000.
Kastellin lisäksi Kastelli Groupin muodostavat muuttovalmiisiin hirsitaloihin ja -huviloihin keskittyvä Hirsi-Kastelli sekä asunto-osakeyhtiömuotoiseen aluerakentamiseen erikoistunut Easyin.
Kastelli Group on osa suomalaista Harjavalta-konsernia. Harjavalta Oy on vuonna 1920 perustettu suomalainen perheyritys, joka on johtava rakennusalan konserni ja työllistäjä Suomessa. Harjavalta-konsernin palveluksessa työskentelee noin 1100 henkilöä ja verkostoineen se työllistää noin 2000 henkilöä.
Konserniin kuuluvat Kastelli Group Oy:n lisäksi kodin kiintokalusteita ja keittiöratkaisuja valmistava Puustelli Group Oy sekä asunto-, palvelu- ja toimitilarakentamiseen ja kiinteistökehitykseen erikoistunut Lapti Group Oy. Harjavalta Oy on myös vaativaan infrarakentamiseen keskittyvän Kreate Group Oyj:n suurin omistaja.
Konsernin liikevaihto vuonna 2021 oli noin 564 miljoonaa euroa.
Historia

Kastelli-talot Oy:n juuret ovat vuonna 1920 perustetussa Harjavalta Osakeyhtiössä.
Puusepänteollisuutta edustava Harjavalta Oy on suomalainen puuinnovaattori ja perheyritys, jolla on pitkä historia. Erityisesti Puustelli-keittiökalusteistaan tunnettu yritys on tehnyt historiansa kuluessa mm. metallituotteita ja kankaita sekä erilaista alihankintatoimintaa.
1970-luvun lopussa aloitettiin Puustelli-kalusteiden kokoonpano Harjavallassa ja alihankintatuotanto Harjavallan lähiympäristössä. Liiketoimintaan kuului myös ovien ja ikkunoiden valmistus. 1980-luvulle tultaessa Harjavallassa aloitettiin kehittämään täydellistä palvelupakettia ja keittiötoimitusprosessia sekä sen mukaista osatoimittajaverkostoa. Vuonna 1983 Puustelli nousi Suomen suosituimmaksi keittiömerkiksi, yrityksen historiikin mukaan uudenlaisella sisustusideologialla, hyvällä palvelulla ja kestävillä ratkaisuillaan.
Vuonna 1989 tuotevalikoimaa laajennettiin entisestään. Harjavalta Oy lähti kehittämään ideaa rakentajalähtöisestä talotoimituksesta ja uusi yritys Kastelli-talot Oy perustettiin.
Uuden talotoimittajan perusta haluttiin Kastellin mukaan valaa luottamukselle ja rakentajien kuuntelemisen pohjalle. Yrityksen nimeksi valikoitui Kastelli, joka tarkoittaa linnoitusta tai linnaketta , kuvaten jykevää ja vakaata turvapaikkaa asukkailleen. Tästä alkoi Kastelli-talot Oy:n matka Suomen ostetuimmaksi talomerkiksi.
Kastellin johtoon valittiin kaupan alan ammattilainen Antti Pohjola, jonka tehtävänä oli luoda yritykseen luottamusta rakentava palvelukulttuuri. Kastellin mukaan pääkonttori päätettiin sijoittaa Ouluun, koska kaupungissa tuntui olevan hyvin saatavilla uuden yrityksen tarvitsemaa innovatiivista ja osaavaa työvoimaa.
Rakennusliike Lapti Oy liittyi Kastelli Groupiin vuonna 2013, mutta irtautui yhtiöjärjestelyissä omaksi Lapti Groupiksi vuonna 2018.
Kastellin oma talotekniikkaosasto, Kastelli Talotekniikka, syntyi vuonna 2019, kun Kastelli osti talotekniikan suunnittelu- ja urakointiyritys Laptiteciltä sen LVI-liiketoiminnan ja Kastellin pientaloihin liittyvän sähköasennuksen.
Nykyään Kastelli on 15 prosentin markkinaosuudellaan pientalomarkkinoiden myydyin ja myös markkinoiden tunnetuin talomerkki yksityishenkilörakennuttajien keskuudessa.
Liiketoiminnot > Kastelli

Kastelli suunnittelee ja valmistaa talopaketteja ja täyslämpimiä vapaa-ajan asuntoja sekä lisärakennuksia, kuten autotalleja ja -katoksia, asiakkaan haluamaan vaiheeseen rakennettuna. Puurunkoisiin taloihin voi valita puuverhoilun, rapatun kivipinnan tai niiden yhdistelmän.
Rakennustutkimus RTS Oy:n toteuttamien omakotitalorakentajatutkimusten mukaan Kastelli on ollut Suomen ostetuin talopakettimerkki yhtäjaksoisesti vuodesta 1994 lähtien. Tutkimuskaudella 2021–2022 Kastelli-talot oli Suomen johtava pientalomerkki sekä yksityishenkilörakennuttajien mielikuvatunnettuudessa että markkinaosuudessa kappale- ja euromäärässä mitattuna.
Kastelli tarjoaa Suomen markkinoiden laajimman talomalliston, joka käsittää 16 erilaista tyylimallistoa ja yli 130 muokattavaa talomallia. Rakennustutkimus RTS Oy:n omakotirakentajatutkimuksen mukaan vuosina 2021–2022 Suomen myydyimmät yksityisrakennuttajien talomallit olivat Kastellin City ja Kastellin Verso.
Kastellin talotoimituksen voi valita omatoimirakentajan talopakettina, sisustusvalmiina toimituslaajuutena, jossa asiakas viimeistelee sisätilat itse, tai muuttovalmiina avaimet käteen -toimituksena.
Organisaationsa myötä Kastelli tarjoaa myös talotekniikan ratkaisut oman verkostonsa suunnittelemana ja toteuttamana muuttovalmis- ja sisustusvalmis-talotoimituksiin.
Kastelli on kehittänyt valmistaloihinsa muovittoman Kastelli GreenTM  -puukuiturakenteen, jonka saa kaikkiin yrityksen talomalleihin. Puu ja puusta tehdyt rakenteet ovat hengittäviä eli hygroskooppisia: ne vaimentavat sisäilman suhteellisen kosteuden huipun heilahteluja luonnollisen kosteuspuskuroinnin avulla. Tämä vaikuttaa koettuun sisäilman laatuun ja lämpömukavuuteen suotuisasti.
Kastellilla on 35 toimipistettä eri puolilla Suomea. Yrityksen liikevaihto vuonna 2021 oli 119,9 miljoonaan euroa.
Hirsi-Kastelli on Kastellin toukokuussa 2020 lanseeraama uusi liiketoiminta-alue, joka keskittyy moderniin kaupunkimaiseen hirsirakentamiseen ja muuttovalmiisiin hirsitaloihin. Hirsi-Kastellin talot rakentaa ja toteuttaa Kastelli.
Hirsi-Kastellin valmistalot rakennetaan kotimaisesta painumattomasta lamellihirrestä.  Painumaton hirsirakenne mahdollistaa energiatehokkaan rakentamisen ja hirren monipuolisen yhdistelyn muihin rakennusmateriaaleihin.
Kaupunkirakentamisen tonttivaatimukset ja kuntien kaava-alueiden erityispiirteet on huomioitu mm. talomallien pohjaratkaisuissa, kattovaihtoehdoissa sekä nollanurkka- eli tasanurkkaratkaisussa. Tasanurkalla toteutetuissa hirsitaloissa ei ole näkyviä pitkiä nurkkia ja hirret kulkevat samassa tasossa kaikilla seinillä, minkä vuoksi nurkkamalli soveltuu mm. kaupunkien kaava-alueille.
Hirsivaihtoehtoina yritys tarjoaa sekä kuusihirttä että mäntyhirttä asiakkaan valinnan mukaan. Hirsi-Kastellin toimitusvaihtoehdot ovat talopaketin Viittä Vaille Valmis -toimitus sekä muuttovalmis toimitus. Valmistalomallit ovat muokattavia, eli niitä voi räätälöidä Hirsi-Kastellin asiantuntijoiden kanssa.
Asuntomessuilla Hirsi-Kastelli debytoi Naantalissa kesällä 2022.
Liiketoiminnot > Easyin

Easyin on Kastellin vuonna 2015 lanseeraama asumisen konsepti. Easyin suunnittelee ja toteuttaa täysin valmiita, asunto-osakeyhtiömuotoisia pientaloasuntoja kaupunkialueille ja taajamiin hyvien kulkuyhteyksien ja kattavien palveluiden äärelle. Ensimmäiset 58 Easyin-asuntoa rakennettiin Vantaan Vaaralaan ja Ilolaan. Kastelli hyödyntää Easyin -asuntojen rakentamisessa konserninsa projektiosaamista.
Easyin-pientalot rakentaa ja toteuttaa Kastelli.
Palvelut

Kastellin suunnittelupalvelu mahdollistaa talomallien räätälöinnin asiakkaan toiveiden mukaan.
Kastelli Kolmedee on verkossa toimiva suunnittelutyökalu, jossa asiakas voi kokeilla itse erilaisia talomallien muokkausvalintoja kolmiulotteisessa ympäristössä. Kastellin lanseerasi kolmiulotteisen suunnittelupalvelun ensimmäisenä pientalotoimittajana Suomessa.
Kastelli tarjoaa myös kaikki talotekniikan palvelut. Sähkö- ja LVI-urakat toteuttaa Kastelli Talotekniikka.
Kastelli-rakentajan Tukku mahdollistaa suorat hankinnat Kastelli-talojen omatoimirakentajille. Valikoimaan kuuluu tuotteita salaoja- ja sadevesitarvikkeista sisustustuotteisiin.
OmaKastelli on Kastellin digitaalinen palvelu ja viestintäkanava, joka kokoaa yhteen talon rakentamisvaiheen tiedot. OmaKastelli jää asiakkaan käyttöön talon valmistuttua, jolloin se toimii kodin sähköisenä huoltokirjana.
Kastelli Collection on vuosittain päivittyvä sisustusvalikoima, jonka lisäksi Kastelli tarjoaa maksuttoman sisustussuunnittelupalvelun muuttovalmistaloihinsa.
Tunnustuksia

Vuoden 2021 Lohjan asuntomessuilla Kastellin Veistos-kodilla oli mittausten mukaan messualueen pienin rakennuksen hiilijalanjäljen vertailuluku, 11 kg CO2e/m2/a[30]. Käytössä oli ensimmäistä kertaa ympäristöministeriön päivitetty rakennuksen vähähiilisyyden arviointimenetelmä.
Lohjan Asuntomessujen helppohoitoisin pientalo: PuhtausKOTI-lehti valitsi Lohjan Asuntomessujen hoidettavuudeltaan parhaaksi messutaloksi Kastellin Plazian.
Kastelli-talot Oy:n toiminta on sertifioitu ISO 9001 -laatustandardien ja ISO 14001 -ympäristöstandardien mukaisesti.
Kastelli on Pientaloteollisuus PTT ry:n jäsen, Luotettava Kumppani ja Suomen Vahvimmat -sertifioitu yritys. Suomen Vahvimmat -sertifikaatti myönnetään yritykselle, jonka luottoluokitus kuuluu kahteen korkeimpaan luokkaan.
Aiheesta muualla

Kastelli.fi
Tunturihuopasammal

| Tunturihuopasammal |
| --- | --- |
 Tunturihuopasammal (Aulacomnium turgidum)
Uhanalaisuusluokitus
 Elinvoimainen 
Suomessa::  Elinvoimainen
   
Tieteellinen luokittelu
Kunta::  Kasvit Plantae
Ryhmä::  Sammalet Bryobionta
Kaari::  Lehtisammalet Bryophyta
Luokka::  Aitosammalet Bryopsida
Lahko::  Rhizogoniales
Heimo::  Huopasammalet Aulacomniaceae
Suku::  Huopasammalet Aulacomnium
Laji::  turgidum
Kaksiosainen nimi
 Aulacomnium turgidum  (Wahlenb.) Schwägr. 
Katso myös
   Tunturihuopasammal Wikispeciesissä   Tunturihuopasammal Commonsissa 
Infobox OKNimi-testi OK: 
Tunturihuopasammal (Aulacomnium turgidum) on lehtisammallaji huopasammalten heimossa. Sitä esiintyy Maan pohjoispuoliskon arktis-alpiinisella vyöhykkeellä.
Tunturihuopasammal on isokokoinen, jopa 15 senttimetriseksi kasvava ja tiheästi mätästävä. Varret ovat yleensä haarattomat. Lehdet ovat kellanvihreät, pitkänomaiset, melko pyöreäkärkiset ja kuperat. Lehden keskisuoni on vahva. Laji on kaksikotinen. Se tuottaa lisääntyäkseen toisinaan pienehköjä itiöitä, joskus ituversoja.
Eläinten sataminen

Kalojen satamista kuvaava kaiverrus vuodelta 1555
Eläinten sataminen on sääilmiö, jossa taivaalta sataa eläimiä. Sitä tiedetään esiintyneen silloin tällöin kautta historian. Tunnetaan myös muunlaisia outoja sateita, joissa on satanut jotain muuta kuin vettä. Ilmiö ei kuitenkaan ole yliluonnollinen, vaan osalle erikoisista sateista on löytynyt luonnollisia selityksiä.
Eläimet, joita putoaa taivaalta sadeveden mukana, ovat yleisimmin kaloja ja sammakoita, joskus lintuja. Joskus eläimet, erityisesti kalat, selviytyvät pudotuksesta, mistä päätellen ne eivät ole peräisin kaukaa. Useat sammakkojen satamista nähneet ovat kertoneet pudonneiden eläinten olleen kunnossa ja käyttäytyneen suhteellisen tavallisesti. Toisaalta joissakin tapauksissa eläimet ovat jäätyneet kuoliaiksi tai jopa ovat jääkimpaleiden sisällä. Näissä tapauksissa eläimet ovat luultavasti lentäneet korkealla, jossa lämpötila on ollut pakkasen puolella. Nostavan ilmavirtauksen on täytynyt olla hyvin voimakas. Ilmavirtausten rajuudesta kertoo se, että joskus ei sada kokonaisia eläimiä, vaan eläinten osia.
Eläinten satamisen kuvaili ensimmäisenä Plinius vanhempi ensimmäisellä vuosisadalla jälkeen ajanlaskun alun. Siitä lähtien ilmiö on kiehtonut ja kauhistuttanut ihmisiä. Ilmiön syynä on pidetty milloin jumalien, milloin taas maapallon ulkopuolisen elämän vaikutusta.
Trombin nostaman vesipatsaan mukana voi nousta myös kaloja
Eläinten satamisen uskotaan nykyisin johtuvan paikallisista pyörretuulista eli tornadoista ja trombeista, jotka "imevät" suurella voimalla ylöspäin. Niiden arvellaan jopa kiskovan vesieläimiä vedestä samalla, kun ne nostavat vesipatsaan. Pyörretuuleen joutunut eläin voi sopivissa olosuhteissa joutua yläilmakehään, ja kulkeutua pitkän matkan.
Erikoiset sateet ovat herättäneet paljon tieteellistä kiinnostusta. Viimeisen sadan vuoden aikana sateen mukana on tullut mm. omenia, herneitä, nauloja, saviastioiden palasia ja vaikeammin tunnistettavaa liejua, tahmaa ja hyytelöä.
Ohessa luetteloituna todistettuja sadeilmiöitä maailmalla:
Kuolleita hiiriä Norjan Bergenissä vuonna 1578.
Eläviä rupikonnia Ranskan Lalainissa vuonna 1794.
Eläviä käärmeitä Tennesseen Memphisissä Yhdysvalloissa vuonna 1877.
Eläviä simpukoita Saksan Paderbornissa vuonna 1892.
Rapuja Floridassa Yhdysvalloissa vuonna 1954.
Eläviä toukkia Meksikon Acapulcossa vuonna 1968.
Hiiliä Bournemouthissa Englannissa vuonna 1983.
Kaloja Lontoon East Hamissa toukokuussa 1984.
Hasselpähkinöitä Irlannin Dublinissa vuonna 1987.
Sinapinsiemensade iski erääseen taloon Southamptonissa Englannissa 12.2.1979 ja seuraavana päivänä samaan paikkaan satoi härkäpavun ja turkinpavun siemeniä. Kaikki oudot sateet eivät kuitenkaan ole olleet aitoja. Esimerkiksi Tennesseessä vuonna 1841 aidoksi väitetty lihasade paljastui myöhemmin tyytymättömien työntekijöiden tempuksi.
Lähteitä

Guinness Uskomaton Luonto, Helsinki Media kirjat, 1999. Sivut 202-203. ISBN 951-32-0808-7.
Ripley Usko tai Älä, Ripley Publishing, Ripley Entertainment Inc, 2004. Sivu 51. ISBN 952-5592-39-1. Lisätietoa osoitteessa www.readme.fi.
Raining cats and dogs (Arkistoitu – Internet Archive)
Raining animals in the British Isles (Arkistoitu – Internet Archive)
BBC report on raining fish
BBC Wiltshire report on raining animals
BBC Bristol
BBC Overview
A review on the American perspective (Arkistoitu – Internet Archive)
Fish rain
Fish rain (Arkistoitu – Internet Archive)
Niklas Nikkilä

| Niklas Nikkilä> Henkilötiedot |
| --- | --- |
Syntynyt: 29. maaliskuuta 2005 (ikä 19) Lahti, Suomi
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  181 cm
Paino:  69 kg
Seura
Seura (P):  Pelicans
Sarja:  SM-liiga
Nyk. seura:  Hokki (Mestis)
Pelinumero:  71
Pelaajaura
Pääsarjaura:  2024–
Niklas Nikkilä (s. 29. maaliskuuta 2005 Lahti) on suomalainen jääkiekkomaalivahti, joka pelaa Mestis-joukkue Kajaanin Hokissa lainalla SM-liigajoukkue Pelicansista.